钦定古今图书集成/明伦汇编/宫闱典/第049卷 > 仁宗沈贵妃
## 钦定古今图书集成/明伦汇编/宫闱典/第049卷 > 仁宗沈贵妃

按《宋史后妃传》：“沈贵妃，宰相伦之孙，父继宗，光禄少
卿。大中祥符初，以将相家子被选。初为才人，历美人、
婕妤、充媛，至备妃。为人淑俭不华，帝亦以妃家世故，
待之异众。长秋虚位，帝欲立之，有从中沮之者，不果。
嘉祐末，进贵妃。熙宁九年薨，年八十三。许出殡其家。
车驾临奠，辍视朝三日，谥昭静。”